|  |  |  |  |
| --- | --- | --- | --- |
|  |  |  |  |
| **И З В Р Ш И Т Е Л** |  |  |  |
| **Љупчо Јованов** |  |  |  |
| **именуван за подрачјето** |  |  |  |
| **на Основниот суд** |  |  | **И.бр.** **147/2018/1** |
| **Велес, Гевгелија, Кавадарци и Неготино** |  |  |  |
| **ул.Цано Поп Ристов бр.44/4** |  |  |  |
| **тел. 043-417-010** |  |  |  |

Извршителот Љупчо Јованов од Кавадарци, врз основа на барањето за спроведување на извршување од заложниот доверител Охридска банка АД Скопје од Скопје сега Шпаркасе Банка Македонија АД Скопје со седиште на ул.Македонија бр.34, засновано на извршната исправа ОДУ.бр.447/16 од 30.08.2016 година на Нотар Кирил Грков од Кавадарци, против заложниот должник Друштво за производство, трговија, транспорт и услуги ЕУРОИТА-ЕКСИМП ТРАДЕ ДООЕЛ увоз-извоз Кавадарци од Кавадарци со седиште на Булевар Моша Пијаде бр.10/1-14, и заложниот должник Цана Илиева од Кавадарци со живеалиште на Булевар Моша Пијаде бр.10/1-14, и заложниот должник Глигор Илиев од Кавадарци со живеалиште на Булевар Моша Пијаде бр.10/1-14, за спроведување на извршување на ден 25.01.2022 година го донесува следниот:

**З А К Л У Ч О К**

**ЗА ТРЕТА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА **трета продажба** со усно јавно наддавање на недвижноста означена како:

**КП.бр.10683** дел 0, адреса ул.Моша Пијаде бр.10А, намена на зграда стамбена зграда – стан, влез 003, кат 03, број 014, во површина од 52м2 ,

**КП.бр.10683** дел 0, адреса ул.Моша Пијаде бр.10А, намена на зграда помошни простории, влез 003, кат ПО, број 014, во површина од 12м2, запишана во лист В во Имотен лист бр.9681 за КО Кавадарци 2 при одделение за катастар на недвижности Кавадарци, сопственост назаложниот должник Цана Илиева од Кавадарци со живеалиште на Булевар Моша Пијаде бр.10/1-14.

Продажбата ќе се одржи на ден **22.02.2022 година во 10.00 часот** во просториите на канцеларијата на Извршителот Љупчо Јованов од Кавадарци која се наоѓа на ул.Цано Поп Ристов бр.44/4.

Почетната вредност на недвижноста, утврдена со заклучок од 24.01.2022 година на извршителот Љупчо Јованов од Кавадарци изнесува **1.291.500,00 денари**, како почетна цена за продажба на недвижноста, под која недвижноста не може да се продаде на третото јавно наддавање.

Во цената не се вклучени јавни давачки кои произлегуваат од продажбата на оваа недвижност и истите паѓаат на товар на купувачот.

Недвижноста е оптоварена со следните товари и службености: хипотека во корист на заложниот доверител. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста, односно **129.150,00 денари.**

Уплатата на паричните средства на име гаранција се врши на сметката на Извршителот Љупчо Јованов од Кавадарци со седиште на ул. Цано Поп Ристов бр.44/4, со сметка број **300040000185110**, даночен број 5011006105980 депонент на Комерцијална Банка АД Скопје најдоцна еден ( 1 ) ден пред продажбата.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање дневен весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

**И З В Р Ш И Т Е Л**

|  |
| --- |
| **Љупчо Јованов** |